KRUGER WILDTUIN EN DIE KANADEES | Bontie se Bloggery
KRUGER WILDTUIN EN DIE KANADEES
Augustus 9, 2011 ~ Stories Uit My Wereld
Vrydag is ons oppad!
Vyfuur Vrydag oggend kry ek Kollega by OR Tambo. Sy het gevra dat sy net gou, voor ons vertrek, kan stort en ander klere aantrek. ‘n Redelike versoek, in aanmerking geneem dat sy pas ‘n veertien uur vlug van Singapoer agter die rug het! OR Tambo is 7 km van ons af. So, as sy opgevars het kan ons vertrek! Ek wil nie graag later as 9h00 ry nie wat dit is drie en ‘n half uur se ry tot by Malelane in dan 64km tot by Skukuza!
Dan… Haar eerste Suid Afrikaanse braai!
Sy is ‘n Kanadees. Die vorige twee geleenthede wat ons kolegas Wildtuin toe geneem het was hulle Australianers… so asof dit bietjie makliker was… hulle is baie soos ons… eet rooivleis en kuier hard!!! (Die personeel van ons Singapoer kantoor kom van regoor die wereld.)
Ons het (baie subtiel) probeer uitvind wat eet sy (of wat eet sy nie) – antwoord: Sy eet enigeiets behalwe insekte en diere binnegoed (so much for “afval” en “mompanie wurms”)
Sovêr op die spyskaart:
“Aged steak” die slagter het dit goed laat oudword
Varksuster (ontbeente gerookte varkrib wat in lang stukke gesny is en gevleg is)
Mieliemeel vir pap
Brood/tamaties/uie vir braaibroodjies
en natuurlik CASTLE
Wyn uit die kaap
Droë wors (hulle het dit laas meatsticks genoem)
Laatweet wat kan ons haar nog eg-Suid-Afrikaans voer?
< Previous Die Volmaakte Ciabata
Next > KRUGER WILDTUIN EN DIE KANADEES (2)
11 thoughts on “KRUGER WILDTUIN EN DIE KANADEES”
Augustus 9, 2011 om 4:00 nm
As sy eers die Kaapse wyn geproe het, is alles wat te veel of uitgelaat is, vergete en vergewe!Geniet!
Augustus 9, 2011 om 4:06 nm
Soet hanepoot voor ‘n kaggelvuur, melktert met daardie wind-/skilferkorse soos die kerktannies maak en malvapoeding. Wat van iets met volstruis of wildsvleispastei – genade, nou is ek ook honger.;D
Augustus 9, 2011 om 4:08 nm
O, amper vergeet ek – Van der Hum-likeur op roomys (my skoonpa het my dit geleer) en springbokkies (die shooter, nie die mans nie!!)
Augustus 9, 2011 om 5:10 nm
kom dit nog of is dit al verby?
Augustus 9, 2011 om 6:15 nm
Briljant! ek het van springbokkies vergeet!
Augustus 9, 2011 om 6:16 nm
Dit kom nog Tina, die twaafde ry ons.
Augustus 9, 2011 om 8:09 nm
Jy’s reg. Dit gee ons bietjie meer tyd.
Augustus 9, 2011 om 9:15 nm
Dis goed julle neem kos. Ons is op die oomblik in Letaba en die restaurant en winkeltjie se produkte is baie beperk. Maar die res van die ondervinding is wonderlik. het elke dag die groot 5 gesien. Skukuza het darem ‘n groter winkel. Bespreek ‘n nagrit as julle kan en gaan maak ontbyt by een van die piekniekplekke soos Tshokwane of Afsaal, dis uniek. Die plekkies hier verkoop wildsvleispasteitjies.
Augustus 9, 2011 om 10:16 nm
Lam tjops, verkieslik uit die Karoo ?Gerookte snoek as jy kan kry.
Augustus 10, 2011 om 12:32 vm
ek maak gou reg.
Augustus 10, 2011 om 12:40 vm
Dankie Vega, ons beplan Vrydag middagete by Afsaal. Hulle het gewoonlik sulke snye melktert by die winkeltjie daar.